ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
মহারাষ্ট্র, পাঞ্জাব, কর্ণাটক, গুজরাট এবং তামিলনাডু’তে দৈনিক আক্রান্তের ঘটনা বাড়ছে
ভারতে দ্রুত হারে টিকাকরণ, টিকাকরণের সংখ্যা প্রায় ৩ কোটি
নয়াদিল্লি, ১৫ মার্চ ২০২১
মহারাষ্ট্র, পাঞ্জাব, কর্ণাটক, গুজরাট ও তামিলনাডু – এই ৫টি রাজ্যে দৈনিক কোভিড আক্রান্তের সংখ্যা লাগাতার বাড়ছে। এই রাজ্যগুলিতে গত ২৪ ঘণ্টায় আক্রান্তের হার ৭৮.৪১ শতাংশ। দেশে গত ২৪ ঘণ্টায় আরও ২৬ হাজার ২৯১ জন সংক্রমিত হয়েছেন।
মহারাষ্ট্রে একদিনে সর্বাধিক ১৬ হাজার ৬২০ জন আক্রান্ত। কেরলে সংক্রমিতের সংখ্যা ১ হাজার ৭৯২ এবং পাঞ্জাবে আক্রান্ত হয়েছেন ১ হাজার ৪৯২ জন। অন্যদিকে, ৮টি রাজ্যে দৈনিক আক্রান্তের সংখ্যায় ঊর্দ্ধগতি লক্ষ্য করা গেছে। এই রাজ্যগুলি হ’ল – মহারাষ্ট্র, তামিলনাডু, পাঞ্জাব, মধ্যপ্রদেশ, দিল্লি, গুজরাট, কর্ণাটক ও হরিয়ানা। অবশ্য, কেরলে গত এক মাসে আক্রান্তের সংখ্যা নিম্নমুখী।
দেশে আজ সুস্পষ্টভাবে করোনায় আক্রান্তের সংখ্যা ২ লক্ষ ১৯ হাজার ২৬২, যা মোট আক্রান্তের কেবল ১.৯৩ শতাংশ। দেশে মোট আক্রান্তের ৭৭ শতাংশই মহারাষ্ট্র, কেরল ও পাঞ্জাব থেকে। কেবল মহারাষ্ট্রেই মোট আক্রান্তের হার ৫৮ শতাংশের বেশি।
ভারতে দ্রুতগতিতে টিকাকরণ এগিয়ে চলেছে। দেশে এখনও পর্যন্ত প্রায় ৩ কোটি টিকার ডোজ দেওয়া হয়েছে। আজ সকাল ৭টা পর্যন্ত ২ কোটি ৯৯ লক্ষ ৮ হাজার ৩৮টি টিকার ডোজ দেওয়া হয়েছে। এর মধ্যে ৭৩ লক্ষ ৫৫ হাজার ৭৫৫ জন স্বাস্থ্য কর্মী প্রথম ডোজ, ৪৩ লক্ষ ৫ হাজার ১১৮ জন স্বাস্থ্য কর্মী দ্বিতীয় ডোজ, করোনার বিরুদ্ধে লড়াইয়ে অগ্রভাগে থাকা ৭৩ লক্ষ ৪০ হাজার ৪২৩ জন কর্মী প্রথম ডোজ এবং ১১ লক্ষ ৫০ হাজার ৫৩৫ জন কর্মী দ্বিতীয় ডোজ পেয়েছেন। এছাড়াও, একাধিক উপসর্গবিশিষ্ট ৪৫ বছরের বেশি বয়সী ১৪ লক্ষ ৬৪ হাজার ১৪ জন সুফলভোগী সহ ৬০ বছরের বেশি বয়সী ৮২ লক্ষ ৯২ হাজার ১৯৩ জন সুফলভোগী প্রথম ডোজ পেয়েছেন।
দেশে টিকাকরণ অভিযানের ৫৮তম দিনে  ১ লক্ষ ৪০ হাজার ৮৮০টি টিকার ডোজ দেওয়া হয়েছে। রবিবার হওয়ার কারণে গতকাল অধিকাংশ রাজ্য ও কেন্দ্রশাসিত অঞ্চলে টিকাকরণ অভিযান পরিচালিত হয়নি। গতকাল মোট টিকাগ্রহীতা সুফলভোগীর মধ্যে ১ লক্ষ ২০ হাজার ৮৮৫ জন প্রথম ডোজ এবং ১৯ হাজার ৯৯৫ জন দ্বিতীয় ডোজ পেয়েছেন।
দেশে আজ করোনায় সুস্থতার সংখ্যা ১ কোটি ১০ লক্ষ ৭ হাজার ৩৫২। জাতীয় স্তরে সুস্থতার হার ৯৬.৬৮ শতাংশ। গত ২৪ ঘণ্টায় ১৭ হাজার ৪৫৫ জন সুস্থ হয়েছেন। এর মধ্যে ৬টি রাজ্যেই সুস্থতার হার ৮৪.১০ শতাংশ। মহারাষ্ট্রে একদিনেই সর্বাধিক ৮ হাজার ৮৬১ জন আরোগ্য লাভ করেছেন।
দেশে গত ২৪ ঘণ্টায় করোনায় ১১৮ জনের মৃত্যু হয়েছে। এর মধ্যে ৬টি রাজ্যেই মৃত্যু হার ৮২.২০ শতাংশ। মহারাষ্ট্রে একদিনেই সর্বাধিক ৫০ জনের মৃত্যু হয়েছে। পাঞ্জাবে মারা গেছেন ২০ জন এবং কেরলে মৃত্যু হয়েছে ১৫ জনের।
দেশে গত ২৪ ঘণ্টায় ১৬টি রাজ্য ও কেন্দ্রশাসিত অঞ্চলে করোনায় মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে - গুজরাট, রাজস্থান, উত্তর প্রদেশ, আসাম, ওডিশা, গোয়া, লাক্ষাদ্বীপ, সিকিম, লাদাখ, ত্রিপুরা, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
শ্রমওকর্মসংস্থানমন্ত্রক
শ্রমিক শ্রেণীর মজুরি সংক্রান্ত অভাব-অভিযোগের নিষ্পত্তিতে ২০টি কন্ট্রোল রুম খোলা হয়েছে
নয়াদিল্লি, ১৪ এপ্রিল, ২০২০
কোভিড-১৯ জনিত পরিস্থিতির প্রেক্ষিতে কেন্দ্রীয় শ্রম ও কর্মসংস্থান মন্ত্রক মুখ্য শ্রম কমিশনারের কার্যালয়ের অধীনে সারা দেশে ২০টি কন্ট্রোল রুম চালু করেছে। এ ধরনের কন্ট্রোল রুম চালু করার উদ্দেশ্য হ’ল – কেন্দ্রীয় প্রকল্পের সঙ্গে যুক্ত কর্মীদের মজুরি সংক্রান্ত অভাব-অভিযোগ দূর করা। এছাড়াও, বিভিন্ন রাজ্য সরকারের সঙ্গে সমন্বয় বজায় রেখে প্রবাসী শ্রমিকদের সমস্যা দূর করা।
ফোন কল, হোয়াটসঅ্যাপ এবং ই-মেল মারফৎ এই কন্ট্রোল রুমগুলির সঙ্গে যোগাযোগ করা যেতে পারে। কলসেন্টারগুলির যাবতীয় কাজকর্ম পরিচালনা ও নজরদারির জন্য সংশ্লিষ্ট সদর দপ্তরের মুখ্য শ্রম কমিশনার দায়িত্বে রয়েছেন। কলসেন্টারে কর্মরত আধিকারিক ও কর্মীদের যাবতীয় সমস্যার সমাধানে মানবিক প্রয়াস গ্রহণের পরামর্শ দেওয়া হয়েছে, যাতে শ্রমিক শ্রেণীর সমস্যার সময় মতো সুরাহা করা যায়। কল সেন্টারের আধিকারিক হেল্পলাইন নম্বর এবং ই-মেল মন্ত্রকের ওয়েবসাইট থেকে পাওয়া যাচ্ছে।
(CG/BD/SB
ইস্পাতমন্ত্রক
জাতীয় ইস্পাত নীতি
নতুন দিল্লি, ১৫ মার্চ, ২০২১
ইস্পাত ক্ষেত্রে গতি আনতে সরকার জাতীয় ইস্পাত নীতি গঠনের মাধ্যমে দীর্ঘ মেয়াদী পরিকল্পনা গ্রহণ করেছে। প্রযুক্তিগতভাবে উন্নত এবং বিশ্বব্যাপী প্রতিযোগিতামূলক ইস্পাত শিল্প গড়ে তোলার লক্ষ্যেই এই নীতি প্রণয়ন করা হয়েছে। এর মাধ্যমে ইস্পাত উৎপাদন ও অর্থনৈতিক স্বনির্ভরতা বৃদ্ধি পাবে। ইস্পাত একটি বিনিয়ন্ত্রিত সংস্থা। সরকার ইস্পাত ক্ষেত্রের উন্নয়নের জন্য নানান সুযোগ সুবিধার পরিবেশ তৈরি করেছে। সরকারের গৃহীত পদক্ষেপগুলি হল :-
ক) ‘অভ্যন্তরীণ উৎপাদিত লোহা ও ইস্পাত পণ্য’  নীতি গঠন করা হয়েছে যাতে দেশীয়ভাবে ইস্পাত উৎপাদনে খরচ সাশ্রয় হয় এবং উৎপাদন বৃদ্ধি পায়।
খ) ইস্পাত ক্ষেত্রে অব্যবহৃত ছাঁট মালকে যাতে দেশের অভ্যন্তরে কাজে লাগানো যায় তার জন্য নীতি গ্রহণ করা হয়েছে।
গ) গুণমান সম্পন্নহীন ইস্পাত উৎপাদন ও আমদানি রোধে ইস্পাতের মান নিয়ন্ত্রণের জন্য নির্দেশ জারি করা হয়েছে।
ঘ) ইস্পাত আমদানি ক্ষেত্রে আগে থেকেই নাম নথিভুক্তকরণের জন্য ‘ইস্পাত আমদানি পর্যবেক্ষণ ব্যবস্থাপনা’  চালু করা হয়েছে।
ঙ) শিল্প সমিতি ও দেশের ইস্পাত শিল্পপতি সহ বিভিন্ন পক্ষের প্রয়োজনীয় চাহিদা চিহ্নিত করার জন্য কেন্দ্রীয় সরকার এবং রাজ্য সরকারের সংশ্লিষ্ট মন্ত্রক/দপ্তরের মধ্যে সমন্বয়সাধন গড়ে তোলা হয়েছে।
চ) দেশে ইস্পাত ক্ষেত্রে সামগ্রিক চাহিদা বৃদ্ধির জন্য রেল, প্রতিরক্ষা, পেট্রোলিয়াম ও প্রাকৃতিক গ্যাস, আবাসন, অসামরিক বিমান চলাচল, সড়ক পরিবহণ এবং মহাসড়ক, কৃষি ও গ্রামোন্নয়ন ক্ষেত্রের সঙ্গে জড়িত সংশ্লিষ্ট পক্ষকেও যুক্ত করা হয়েছে।
ছ) সম্প্রতি সরকারের ঘোষিত ‘উৎপাদনের সঙ্গে যুক্ত উৎসাহভাতা’  প্রকল্পের আওতায় ‘স্পেশালিটি স্টিল’ বিষয়টিকে অন্তর্ভুক্ত করা হয়েছে।
লোকসভায় আজ এক প্রশ্নের উত্তরে একথা জানিয়েছেন কেন্দ্রীয় ইস্পাত মন্ত্রী শ্রী ধর্মেন্দ্র প্রধান।
প্রধানমন্ত্রীরদপ্তর
১০,০০০ মিটার দৌড় প্রতিযোগিতায় ব্রোঞ্জ পদক জয়ী গুলবীর সিং-কে প্রধানমন্ত্রীর অভিনন্দন
নতুন দিল্লি, ৩০ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হ্যাংঝৌয়ে অনুষ্ঠিত এশিয়ান গেমসে ১০,০০০ মিটার দৌড় প্রতিযোগিতায় ব্রোঞ্জ পদক জয়ী গুলবীর সিং-কে অভিনন্দন জানিয়েছেন।
এক্স পোস্টের এক বার্তায় প্রধানমন্ত্রী বলেছেন;
"এশিয়ান এশিয়ান গেমসে ১০,০০০ মিটার দৌড় প্রতিযোগিতায় আমাদের ব্যাতিক্রমী দৌড়বিদ গুলবীর সিং ব্রোঞ্জ পদক জয় করেছেন। তাঁকে অভিনন্দন জানাই। তাঁর সাফল্যমন্ডিত ভবিষ্যৎ কামনা করি। তাঁর অধ্যবসায় অন্যান্য ক্রীড়াবিদদের নিশ্চিতভাবে অনুপ্রাণিত করবে।"
PG/CB/AS
(
মানবসম্পদবিকাশমন্ত্রক
ইউজিসি আইন বাতিল করে ভারতীয় উচ্চশিক্ষা কমিশন গঠনের জন্য একটি খসড়া বিলে সরকারের অনুমতি
নয়াদিল্লি, ২৮ জুন, ২০১৮
কেন্দ্রীয় মানবসম্পদ উন্নয়ন মন্ত্রক এক ঐতিহাসিক সিদ্ধান্ত নিয়ে বিশ্ববিদ্যালয় মঞ্জুরি কমিশন  আইন বাতিল করে ভারতীয় উচ্চশিক্ষা কমিশন বিল, ২০১৮ প্রস্তুত করেছে। এই বিলটির উদ্দেশ্য, ভারতীয় উচ্চশিক্ষা কমিশন স্হাপন করে উচ্চশিক্ষা ও শিক্ষা-ব্যবস্হার গুনগতমান বাড়ানো। বিলটি সম্পর্কে মতামত ও পরামর্শ দেওয়ার জন্য এটিকে জনসমক্ষে আনা হয়েছে।
কেন্দ্রীয় মানব-সম্পদ উন্নয়ন মন্ত্রী প্রকাশ জাভড়েকর এই খসড়া বিলটি সম্পর্কে মতামত ও পরামর্শ পাঠানোর জন্য সমস্ত শিক্ষাবিদ, সাধারণ মানুষ-সহ সংশ্লিষ্ট সকলের প্রতি আবেদন জানিয়েছেন। আগামী ৭ জুলাই বিকেল ৫টা পর্যন্ত বিলটির বিষয়ে মতামত ও পরামর্শ পাঠানো যাবে। ই-মেল মারফত মতামত ও পরামর্শ পাঠানোর ঠিকানা reformofugc[at]gmail[dot]com.
উচ্চতর শিক্ষাক্ষেত্রে আরও ভালো পরিচালন ব্যবস্হা গড়ে তোলার জন্য নিয়ন্ত্রণকারী সংস্হাগুলির সংস্কারের লক্ষ্যে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার উদ্যোগী হয়েছে। এই উদ্যোগের অঙ্গ হিসেবে ইতিমধ্যেই ন্যাক , বিশ্ববিদ্যালয়গুলিকে উৎকর্ষতা ভিত্তিক স্বশাসন, কলেজগুলিকে স্বশাসনের মর্যাদা, উন্মুক্ত দূরবর্তী শিক্ষার নিয়নীতি, অনলাইনে ডিগ্রি প্রদানের নীত-নির্দেশিকা প্রভৃতি ক্ষেত্রে সংস্কারমূলক ব্যবস্হা গ্রহণ করা হয়েছে।
শিক্ষা ব্যবস্হায় আরও বেশি স্বশাসন দেওয়া এবং সমগ্র ব্যবস্হার সার্বিক বিকাশে সুবিধা প্রদানের লক্ষ্যে নিয়ন্ত্রণমূলক কাঠামোর সংস্কারের জন্য সরকারের দায়বদ্ধতার সঙ্গে সঙ্গতি রেখেই এই খসড়া বিলটি আনা হয়েছে। দেশে এ ধরনের শিক্ষা ব্যবস্হা গড়ে উঠলে আরও বেশি সংখ্যক ছাত্রছাত্রী কম খরচে গুনগতমানের শিক্ষার সুযোগ পাবে বলে আশা করা হচ্ছে।
SSS/BD/NS/…
(Visitor Counter : 40
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলিতে কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৪৮ কোটি ৩৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৭ কোটি ৭৪ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৫ ডিসেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৪৮ কোটি ৩৭ লক্ষ ৯৮ হাজার ৬৩৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ৭৪ লক্ষ ৯৭ হাজার ৫০৬টি টিকার ডোজ হাতে রয়েছে।
CG/BD/DM/
(Visitor Counter : 89
জাহাজচলাচলমন্ত্রক
কোভিড – ১৯ এর কারণে বন্দরের কোনো কর্মীর মৃত্যু হলে ৫০ লক্ষ টাকা ক্ষতিপূরণ ঘোষণা
নতুন দিল্লি, ২৮ এপ্রিল, ২০২০
জাহাজ চলাচল মন্ত্রক সিদ্ধান্ত নিয়েছে, কোভিড – ১৯ এর কারণে বন্দরের কোনো কর্মীর মৃত্যু হলে তাঁর নিকটাত্মীয়কে ৫০ লক্ষ টাকা ক্ষতিপূরণ দেওয়া হবে। বন্দরের সব কর্মী, সরাসরি বন্দর নিযুক্ত চুক্তিবদ্ধ শ্রমিক এবং অন্যান্য চুক্তিবদ্ধ শ্রমিক সবার ক্ষেত্রেই এই সিদ্ধান্ত কার্যকর হবে।
বন্দরের কাজ করার সময়, যে সমস্ত কর্মী কোভিড – ১৯ এ সংক্রমিত হয়ে মারা যাবেন, তাঁদের নিকটজনেরাই এই ক্ষতিপূরণের আবেদন করতে পারবেন। এক্ষেত্রে চূড়ান্ত সিদ্ধান্ত নেবার ক্ষমতা বন্দরের চেয়ারম্যানকে দেওয়া হয়েছে। আগামী ৩০ সেপ্টেম্বর পর্যন্ত এই নিয়মটি কার্যকর থাকবে। তার পর পরিস্থিতি অনুযায়ী, সময়সীমা বাড়ানো হবে কি না, তা বিবেচনা করা হবে।
(CG/CB/SFS
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ০২ জুলাই, ২০২১
দেশব্যাপী টিকাকরণ অভিযানের আওতায় এখনও পর্যন্ত ৩৪ কোটি ৭৬ হাজার ২৩২টি টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৪৬ হাজার ৬১৭
ভারতে সুস্পষ্টভাবে করোনায় আক্রান্তের সংখ্যা ৫ লক্ষ ৯ হাজার ১৩৭
দেশে মোট আক্রান্তের কেবল ১.৬৭ শতাংশই সুস্পষ্টভাবে করোনায় আক্রান্ত
এখনও পর্যন্ত দেশে ২ কোটি ৯৫ লক্ষ ৪৮ হাজার ৩০২ জন আরোগ্য লাভ করেছেন
দেশে গত ২৪ ঘণ্টায় সুস্থ হয়েছেন ৫৯ হাজার ৩৮৪ জন
দেশে দৈনিক-ভিত্তিতে সুস্থতার সংখ্যা লাগাতার ৫০ দিন দৈনিক আক্রান্তের সংখ্যার তুলনায় বেশি
জাতীয় স্তরে সুস্থতার হার বেড়ে ৯৭.০১ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে রয়েছে, বর্তমানে এই হার ২.৫৭ শতাংশ
দৈনিক-ভিত্তিতে আক্রান্তের হার ২.৪৮ শতাংশ, লাগাতার ২৫ দিন এই হার ৫ শতাংশের নীচে
নমুনা পরীক্ষার হার লাগাতার বেড়েছে – দেশে মোট নমুনা পরীক্ষার সংখ্যা ৪১ কোটি ৪২ লক্ষ
CG/BD/SB
(Visitor Counter : 152
কর্মী, জন-অভিযোগএবংপেনশনমন্ত্রক
২০১৪ সাল থেকে বিভিন্ন কেন্দ্রীয় সরকারি দপ্তরে ৭ লক্ষ ২২ হাজারেরও বেশি কর্মী নিয়োগ হয়েছে
নয়াদিল্লি, ২৭ জুলাই, ২০২২
কেন্দ্রীয় বিজ্ঞান, প্রযুক্তি ও ভূ-বিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী জনঅভিযোগ, পেনশন, পারমাণবিক শক্তি ও মহাকাশ মন্ত্রকের প্রতিমন্ত্রী ডাঃ জিতেন্দ্র সিং বলেছেন, কর্মসংস্থান সৃষ্টি করা বর্তমান সরকারের কাছে অত্যন্ত গুরুত্বপুর্ণ একটি বিষয়। ২০১৪ সাল থেকে বিভিন্ন কেন্দ্রীয় সরকারি দপ্তরে ৭ লক্ষ ২২ হাজারেরও বেশি কর্মী নিয়োগ হয়েছে। ২০১৪-১৫ অর্থবর্ষে ১ লক্ষ ৩০ হাজার ৪২৩, ২০১৫-১৬ অর্থবর্ষে ১ লক্ষ ১১ হাজার ৮০৭, ২০১৬-১৭ অর্থবর্ষে ১ লক্ষ ১ হাজার ৩৩৩, ২০১৭-১৮ অর্থবর্ষে ৭৬ হাজার ১৪৭, ২০১৮-১৯ অর্থবর্ষে ৩৮ হাজার ১০০, ২০১৯-২০ অর্থবর্ষে ১ লক্ষ ৪৭ হাজার ৯৬, ২০২০-২১ অর্থবর্ষে ৭৮ হাজার ৫৫৫ এবং ২০২১-২২ অর্থবর্ষে ৩৮ হাজার ৮৫০ জনকে নিয়োগ করা হয়েছে।
ডাঃ সিং জানান, কেন্দ্র কর্মসংস্থান সৃষ্টির জন্য বিভিন্ন পদক্ষেপ নিয়েছে। ২০২১-২২ অর্থবর্ষ থেকে পরবর্তী ৫ বছর ১ লক্ষ ৯৭ হাজার কোটি টাকার উৎপাদন-ভিত্তিক উৎসাহ প্রকল্পের কথা ২০২১-২২ অর্থবর্ষে ঘোষিত হয়। এর ফলে, ৬০ লক্ষ নতুন কর্মসংস্থান সৃষ্টি হবে।
প্রধানমন্ত্রী মুদ্রা যোজনার মাধ্যমে স্বনির্ভর হয়ে ওঠার জন্য কেন্দ্র ১০ লক্ষ টাকা পর্যন্ত ঋণের ব্যবস্থা করেছে। অণু ও ক্ষুদ্র ব্যবসায়িক প্রতিষ্ঠানগুলি তাদের ব্যবসা-বাণিজ্যের প্রসারে অথবা নতুন ব্যবসা শুরু করার কাজে এই প্রকল্প থেকে সুবিধা পেতে পারেন। পিএম স্বনিধি প্রকল্পের মাধ্যমে কোভিড-১৯ এর ফলে আর্থিক সঙ্কটে পড়া রাস্তার হকাররা বন্ধক মুক্ত ঋণ পাবেন। আত্মনির্ভর ভারত রোজগার যোজনার মাধ্যমে কোভিড অতিমারীর ফলে যেসব ক্ষতিগ্রস্ত প্রতিষ্ঠান কর্মসংকোচনে বাধ্য হয়েছে, তাদের বেশ কিছু সুযোগ-সুবিধা দেওয়া হয়েছে। এই প্রকল্পের ফলে নতুন কর্মসংস্থান সৃষ্টি হয়েছে আবার অনেকে তাঁদের পুরনো কাজ ফিরে পেয়েছেন। ১৩ জুলাই পর্যন্ত প্রাপ্ত তথ্যানুযায়ী, এ পর্যন্ত ৫৯ লক্ষ ৫৪ হাজার সুবিধাভোগী প্রকল্পটির সুবিধা পেয়েছেন। এর ফলে, ৫৩ লক্ষ ২৩ হাজার নতুন কর্মসংস্থান সৃষ্টি হয়েছে। এছাড়াও, বিভিন্ন কেন্দ্রীয় ফ্ল্যাগশিপ কর্মসূচির মাধ্যমে নতুন কর্মসংস্থানের সুযোগ তৈরি হয়েছে। স্বচ্ছ জ্বালানী ও ‘সবকা প্রয়াস’ উদ্যোগের মাধ্যমে পিএম গতিশক্তির মাধ্যমে আগামী দিনে নতুন নতুন কর্মসংস্থান সৃষ্টি হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় মন্ত্রী ডাঃ জিতেন্দ্র সিং।
PG/CB/SB
(Visitor Counter : 84
প্রধানমন্ত্রীরদপ্তর
পুষ্টি সম্পর্কিত সচেতনতাকে গণ-আন্দোলনের রূপ দিতে পোষণ মাসের কথা উল্লেখ করেছেন প্রধানমন্ত্রী
নয়াদিল্লি, ৩০ আগস্ট, ২০২০
প্রধানমন্ত্রী তাঁর সর্বশেষ 'মন কি বাত' অনুষ্ঠানে জাতির উদ্দেশে ভাষণে সেপ্টেম্বর মাসকে পোষণ মাস বা পুষ্টির মাস হিসেবে উল্লেখ করেছেন। তিনি বলেছেন, দেশের সঙ্গে পুষ্টির গভীর সম্পর্ক রয়েছে। মানসিক ও মেধাগত বিকাশের সঙ্গে আমরা যে অন্ন গ্রহণ করি তার সরাসরি সম্পর্ক রয়েছে বলে উল্লেখ করে প্রধানমন্ত্রী বলেন, পুষ্টি ও যথাযথ পরিচর্যা শিশু ও ছাত্রছাত্রীদের পূর্ণ সম্ভাবনাকে বাস্তবায়িত করতে গুরুত্বপূর্ণ ভূমিকা নেয়, যাতে তাদের শারীরিক দৃঢ়তা আরও বৃদ্ধি পায়। তিনি জোর দিয়ে বলেন, শিশুদেরকে পর্যাপ্ত পুষ্টিসমৃদ্ধ করে তুলতে তার মাকেও পুষ্টিকর খাবার গ্রহণ করতে হবে। কেবল খাবারের সঙ্গেই পুষ্টির সম্পর্ক নেই, বরং লবন, ভিটামিন প্রভৃতি থেকেও অত্যাবশ্যক পুষ্টি পাওয়া যায়।
প্রধানমন্ত্রী বলেন, দেশে বিগত কয়েক বছরে, বিশেষ করে গ্রামগুলিতে পুষ্টি সপ্তাহ উদযাপনে জনগণের অংশগ্রহণের ওপর এবং পুষ্টি সম্পর্কে সচেতনতা বাড়াতে সর্বাত্মক প্রয়াস নেওয়া হয়েছে। এই লক্ষ্যে পুষ্টি সম্পর্কিত সচেতনতাকে গণ-আন্দোলনের রূপ দেওয়া হচ্ছে। তিনি আরও বলেন, এই বিদ্যালয়গুলিকেও এই গণ-আন্দোলনের অবিচ্ছেদ্য অংশ করে তোলা হয়েছে। সেইসঙ্গে, পুষ্টি সম্পর্কে শিশুদের মধ্যে সচেতনতা বাড়ানোর জন্য বিভিন্ন প্রতিযোগিতার আয়োজন করা হচ্ছে।
প্রধানমন্ত্রী আরও বলেন, একটি শ্রেণীকক্ষে যেমন ক্লাস মনিটর থাকে, তেমনই নিউট্রিশন মনিটর বা পুষ্টির ব্যাপারে নজরদারি ভূমিকা পালনের ব্যক্তি বিশেষ থাকাও প্রয়োজন। একইভাবে, একটি রিপোর্ট কার্ডের মতো দেশে নিউট্রিশন বা পুষ্টি কার্ড চালু করা যেতে পারে। তিনি জানান, পুষ্টি মাস উদযাপনের সময় MyGov পোর্টালে একটি খাদ্য ও পুষ্টি বিষয়ক প্রতিযোগিতার আয়োজন করা হবে। তিনি শ্রোতাদের এই প্রতিযোগিতায় অংশগ্রহণের আহ্বান জানান।
প্রধানমন্ত্রী আরও জানান, স্ট্যাচু অফ ইউনিটি-তে এক অভিনব নিউট্রিশন পার্ক গড়ে তোলা হয়েছে যেখানে যে কেউ শিশুদের মতো খেলার ছলে পুষ্টি সম্পর্কিত প্রয়োজনীয় তথ্য ও শিক্ষা পেতে পারেন।
ভারতকে বিভিন্ন ধরনের অন্ন ও পানীয় সমৃদ্ধ দেশ হিসেবে উল্লেখ করে প্রধানমন্ত্রী বলেন, একটি অঞ্চলের আবহাওয়া অনুসারে সুষম ও পুষ্টিসমৃদ্ধ খাবারের পরিকল্পনা প্রস্তুত করা যেতে পারে। পুষ্টিসমৃদ্ধ খাবারের এই পরিকল্পনায় স্থানীয়ভাবে উৎপাদিত খাদ্যশস্য, ফলমূল, শাকসব্জিকেও সামিল করা যায়। তিনি আরও জানান, দেশে একটি কৃষি তহবিল গঠন করা হচ্ছে যেখানে শস্য সম্পর্কিত পূর্ণাঙ্গ তথ্য থাকবে। এমনকি, প্রতিটি জেলা এবং সেখানকার পুষ্টির বিষয়ে তথ্যও এখান থেকে পাওয়া যাবে। প্রধানমন্ত্রী শ্রোতাদের পুষ্টি মাস উদযাপনের সময় পুষ্টিকর খাদ্য খাওয়ার এবং সুস্থ-সবল থাকার পরামর্শ দেন।
(CG/BD/DM
স্বরাষ্ট্র মন্ত্রক
জাতীয় সুরক্ষা জোরদার করার প্রতিশ্রুতি এবং সন্ত্রাসবাদের বিরুদ্ধে মোদী সরকারের ‘শূন্য সহনশীলতা’ বা জিরো টলারেন্সের নীতির বিষয়ে স্বরাষ্ট্রমন্ত্রী শ্রী অমিত শাহের নেতৃত্বে কেন্দ্রীয় স্বরাষ্ট্র মন্ত্রকের বেআইনী কার্যকলাপ প্রতিরোধ আইন  অনুসারে ৯ জন ব্যক্তিকে সন্ত্রাসবাদী হিসেবে ঘোষণা করা হয়েছে
নয়াদিল্লী, ২ জুলাই, ২০২০
প্রধানমন্ত্রী শ্রী নরেন্দ্র মোদীর দৃঢ় এবং শক্তিশালী নেতৃত্বে কেন্দ্রীয় সরকার ১৯৬৭ সালে বেআইনী কার্যকলাপ প্রতিরোধ আইনটি ২০১৯এর আগস্টে সংশোধন করে। একজন ব্যক্তিকে সন্ত্রাসবাদী হিসেবে ঘোষণা করার জন্য আইনের ধারা অন্তর্ভুক্ত করতেই এই সংশোধন করা হয়েছিল। এই সংশোধনীর আগে কেবলমাত্র কোন সংস্থাকেই সন্ত্রাসবাদী সংগঠন হিসেবে ঘোষণা করা যেতে পারতো।
কেন্দ্রীয় স্বরাষ্ট্রমন্ত্রী শ্রী অমিত শাহ ১৯৬৭ সালের বেআইনী কার্যকলাপ প্রতিরোধ আইনের সংশোধনীর বিষয়ে সংসদে বিতর্ক চলাকালীন মোদী সরকারের সন্ত্রাসবাদের বিরুদ্ধে লড়াইয়ের দৃঢ় প্রতিজ্ঞার কথা ব্যক্ত করেছিলেন এবং এই সমস্যার সমাধানে সমগ্র জাতির সংকল্পকে দ্ব্যার্থহীনভাবে প্রকাশ করেছিলেন। উক্ত সংশোধনীটি ২০১৯ সালের সেপ্টেম্বরে কার্যকর করে কেন্দ্রীয় সরকার মৌলানা মাসুদ আজহার, হাফিজ সৈয়দ, জাকির-উর-রেহমান লাখভি এবং দাউদ ইব্রাহিম- এই চারজনকে সন্ত্রাসবাদী হিসেবে ঘোষণা করেছিল।
জাতীয় সুরক্ষা জোরদার করার প্রতিশ্রুতিকে রক্ষা করা এবং সন্ত্রাসবাদের বিরুদ্ধে মোদী সরকারের ‘শূ্ন্য সহনশীলতা’ বা জিরো টলারেন্সের নীতির বিষয়ে স্বরাষ্ট্রমন্ত্রী অমিত শাহের নেতৃত্বে কেন্দ্রীয় স্বরাষ্ট্র মন্ত্রক ১৯৬৭ সালে বেআইনী কার্যকলাপ প্রতিরোধ আইনের ২০১৯ সালের সংশোধন অনুসারে ৯ জন ব্যক্তিকে সন্ত্রাসবাদী হিসেবে ঘোষণা করেছে এবং উক্ত আইনের চতুর্থ তফশীলে উল্লিখিত ধারা অনুযায়ী তাদের নাম অন্তর্ভুক্ত করা হয়েছে। সেগুলি হল-
১. ওয়াদাওয়া সিং বাব্বার : পাকিস্তান ভিত্তিক সন্ত্রাসবাদী সংগঠন বাব্বারখালসা আন্তর্জাতিক এর প্রধান।
২. লাখভির সিং : পাকিস্তান ভিত্তিক সন্ত্রাসবাদী সংগঠন আন্তর্জাতিক শিখ যুব ফেডারেশনের প্রধান।
৩. রণজিৎ সিং : পাকিস্তান ভিত্তিক সন্ত্রাসবাদী সংগঠন খালিস্তান জিন্দাবাদ ফোর্সের প্রধান।
৪. পরমজিৎ সিং : পাকিস্তান ভিত্তিক সন্ত্রাসবাদী সংগঠন খালিস্তান কমান্ডো ফোর্সের প্রধান।
৫. ভুপিন্দর সিং ভিন্ডা : জার্মান ভিত্তিক সন্ত্রাসবাদী সংগঠন খালিস্তান জিন্দাবাদ ফোর্সের মূল সদস্য।
৬. গুরমিত সিং বাগ্গা : জার্মান ভিত্তিক সন্ত্রাসবাদী সংগঠন খালিস্তান জিন্দাবাদ ফোর্সের মূল সদস্য।
৭. গুরপতবন্ত সিং পান্নুন : আমেরিকার বেআইনী সংগঠন শিখ ফর জাস্টিসের মূল সদস্য।
৮. হরদীপ সিং নিজ্জার : কানাডাভিত্তিক খালিস্তান টাইগার ফোর্সের প্রধান।
৯. পরমজিৎ সিং : ব্রিটেন ভিত্তিক সন্ত্রাসবাদী সংগঠন বাব্বার খালসা আন্তর্জাতিকের প্রধান।
এইসব ব্যক্তিরা সীমান্ত পেরিয়ে এবং বিদেশের মাটি থেকে সন্ত্রাসবাদী কার্যকলাপে যুক্ত। তারা দেশ বিরোধী কাজের মাধ্যমে এবং খালিস্তান আন্দোলনে সমর্থন জুগিয়ে পাঞ্জাবে পুনরায় জঙ্গী কার্যকলাপ চালানোর চেষ্টা করছে ও দেশে অস্থিরতা সৃষ্টির নিরলস প্রচেষ্টা চালাচ্ছে। তাই কেন্দ্রীয় স্বরাষ্ট্র মন্ত্রক এই সিদ্ধান্ত নিয়েছে।
(CG/SS/NS
প্রধানমন্ত্রীরদপ্তর
উত্তরাখণ্ডে বাস দুর্ঘটনায় প্রধানমন্ত্রীর শোকপ্রকাশ
পিএমএনআরএফ থেকে আর্থিক সাহায্যের ঘোষণা
নয়াদিল্লী, ৫ জুন, ২০২২
প্রধানমন্ত্রী শ্রী নরেন্দ্র মোদী উত্তরাখণ্ডে মর্মান্তিক বাস দুর্ঘটনায় মৃত্যুর জেরে শোকপ্রকাশ করেছেন। প্রধানমন্ত্রীর জাতীয় ত্রাণ তহবিল  থেকে এই বাস দুর্ঘটনায় মৃত পরিবারবর্গ পিছু ২ লক্ষ এবং আহতদের ৫০ হাজার টাকা করে আর্থিক সাহায্যের কথা ঘোষণা করেছেন তিনি।
প্রধানমন্ত্রীর কার্যলয় থেকে এক ট্যুইট বার্তায় বলা হয়েছে ; “উত্তরাখণ্ডে বাস দুর্ঘটনা খুবই বেদনাদায়ক। এই দুর্ঘটনায় যারা তাদের প্রিয়জনদের হারিয়েছেন, তাদের প্রতি সমবেদনা জানাই। রাজ্য সরকারের পৌরোহিত্যে স্থানীয় প্রশাসন ঘটনাস্থলে সমস্ত সম্ভাব্য সাহায্যের কাজে যুক্ত রয়েছে : প্রধানমন্ত্রী@নরেন্দ্র মোদী।”
“উত্তরাখণ্ডে দুর্ঘটনায় যারা প্রাণ হারিয়েছেন পিএমএনআরএফ থেকে তাদের পরিবারবর্গ পিছু ২ লক্ষ টাকা আর্থিক সাহায্যের কথা ঘোষণা করেছেন প্রধানমন্ত্রী। আহতদের প্রত্যেককে ৫০ হাজার টাকা করে দেওয়া হবে।”
CG/SS/NS
(
প্রধানমন্ত্রীরদপ্তর
বালিতে জি-২০ শিখর সম্মেলনের পাশাপাশি অস্ট্রেলিয়ার প্রধানমন্ত্রীর সঙ্গে প্রধানমন্ত্রী মোদীর বৈঠক
নয়াদিল্লি, ১৬ নভেম্বর, ২০২২
প্রধানমন্ত্রী শ্রী নরেন্দ্র মোদী আজ বালিতে জি-২০ শিখর সম্মেলনের পাশাপাশি, অস্ট্রেলিয়ার প্রধানমন্ত্রী অ্যান্থনি আলবানেসের সঙ্গে সাক্ষাৎ করেন।
উভয় নেতা দুই দেশের মধ্যে কৌশলগত অংশীদারিত্ব বৃদ্ধি ও সম্পর্কের উন্নতি হওয়ায় সন্তোষ প্রকাশ করেন। ভারত ও অস্ট্রেলিয়ার মধ্যে নিয়মিত উচ্চ পর্যায়ের আলোচনার বিষয়টিতেও সন্তোষ প্রকাশ করেন তাঁরা। প্রতিরক্ষা বাণিজ্য, শিক্ষা, স্বচ্ছ জ্বালানী, মানুষে মানুষে যোগাযোগ বৃদ্ধি সহ বিভিন্ন ক্ষেত্রে সহযোগিতা আরও মজবুত করার বিষয়টিও পর্যালোচনা করেন তাঁরা। শিক্ষা, বিশেষ করে উচ্চ শিক্ষা, বৃত্তি শিক্ষা এবং প্রশিক্ষণ ও ক্ষমতা বৃদ্ধির বিষয়ে বিস্তারিত আলোচনা হয় উভয় নেতার মধ্যে।
ভারত ও অস্ট্রেলিয়ার প্রধানমন্ত্রীদ্বয় পারস্পরিক স্বার্থ-সংশ্লিষ্ট দ্বিপাক্ষিক, আঞ্চলিক ও আন্তর্জাতিক নানা বিষয়ে মতবিনিময় করেন। ভারত – প্রশান্ত মহাসাগরীয় অঞ্চলের শান্তি, সুস্থিতি এবং ভারতের সভাপতিত্বে জি-২০ চলাকালীন সময়ে জলবায়ু সংক্রান্ত বিষয় নিয়েও কথা বলেন তাঁরা।
প্রধানমন্ত্রী শ্রী মোদী যত শীঘ্র সম্ভব অস্ট্রেলিয়ার প্রধানমন্ত্রী আলবআ-কে ভারত সফরে আসার আমন্ত্রণ জানান।
PG/PM/SB
(
সংস্কৃতিমন্ত্রক
এশিয়াটির সোস্যাইটির উন্নয়নের সবরকম সাহায্যের আশ্বাস দিলেন কেন্দ্রীয় মন্ত্রী প্রহ্লাদ সিং প্যাটেল
কলকাতা, ২৬ সেপ্টেম্বর, ২০১৯
দুশো বছরেরও বেশি পুরানো কলকাতা এশিয়াটিক সোস্যাইটির উন্নয়নে সবরকম সাহায্যের আশ্বাস দিলেন কেন্দ্রীয় সংস্কৃতি ও পর্যটন মন্ত্রী শ্রী প্রহ্লাদ সিং প্যাটেল। শ্রী প্যাটেল আজ কলকাতায় পন্ডিত ঈশ্বরচন্দ্র বিদ্যাসাগরের জন্মের দ্বিশত বার্ষিকী উদযাপন উপলক্ষে এশিয়াটিক সোস্যাইটিতে আয়োজিত এক অনুষ্ঠানে একথা জানান। মহান এই সংস্কৃত পন্ডিত ও সমাজ সংস্কারের পরম্পরা তথা প্রাসঙ্গিকতা নিয়ে আয়োজিত দু-দিনের এক অনুষ্ঠানের সূচনা করে শ্রী প্যাটেল আরও বলেন, পন্ডিত ঈশ্বরচন্দ্র বিদ্যাসাগর ছিলেন একজন প্রবাদ প্রতীম শিক্ষাবিদ ও সমাজ সংস্কারক যিনি হিন্দু রক্ষণশীলতাকে চ্যালেঞ্জ জানিয়ে দেশে মহিলাদের মর্যাদায় আমূল পরিবর্তন এনেছিলেন। বিধবা মহিলাদের পূর্নবিবাহ এবং মহিলাদের শিক্ষার জন্য তিনি জোরালো সওয়াল করেছিলেন। ঘৃণ্য ও সামাজিক কলঙ্কস্বরূপ বাল্যবিবাহ প্রথা চিরতরে দূর করতে তিনি গুরুত্বপূর্ণ ভূমিকা পালন করেছিলেন। ঈশ্বরচন্দ্র বিদ্যাসাগর বৃহত্তর সামাজিক আন্দোলন যা বাংলার নবজাগরণ হিসেবে পরিচিত, তার সঙ্গে নিবিড়ভাবে যুক্ত ছিলেন। রাজা রামমোহন রায়ের অগ্রণী নেতৃত্বে শুরু হওয়া বাংলার নবজাগরণে সামিল হয়ে বিদ্যাসাগর বাল্য বিবাহ, বহু বিবাহ এবং বিধবাদের প্রতি দূর্ব্যবহারের মতো সামাজিক কূ-প্রথাগুলির বিরুদ্ধে জোরালো সওয়াল করেছিলেন। তিনি সামাজিক কূ-প্রথাগুলি দূর করতে এক নতুন চিন্তাধারার সূচনা করেছিলেন।
এই উপলক্ষে শ্রী প্যাটেল মহান সংস্কৃত পন্ডিত ঈশ্বরচন্দ্র বিদ্যাসাগরকে নিয়ে চারটি বই আনুষ্ঠানিক প্রকাশ করেন। অনুষ্ঠানে এশিয়াটিক সোস্যাইটির সভাপতি অধ্যাপক ঈশা মহম্মদ, প্রতিষ্ঠানের সাধারণ সচিব ডঃ সত্যব্রত চক্রবর্তী ছাড়াও প্রতিষ্ঠানের ইতিহাস ও পুরাতত্ত্ব বিভাগের অধ্যাপক অরুণ বন্দ্যোপাধ্যায় সহ মার্কিন যুক্তরাষ্ট্রের টুফস বিশ্ববিদ্যালয়ের অধ্যাপক ব্রায়ান এ হ্যাচার-ও উপস্হিত ছিলেন।
CG/BD/NS
(Visitor Counter : 150
কর্মী, জন-অভিযোগএবংপেনশনমন্ত্রক
কোভিড -১৯ মোকাবিলায় কর্মী প্রশিক্ষণ দফতর ,প্রশাসনিক পুর্ণগঠন এবং গণ অভিযোগ দফতর এবং পেনশন ও পেনশনার কল্যাণ দফতর 'এর কাজের পর্যালোচনা করেছেন ডঃ জিতেন্দ্র সিং
নতুন দিল্লি, ১৩ এপ্রিল, ২০২০
কেন্দ্রীয় উওর-পূর্বাঞ্চলীয় উন্নয়ন দফতরেরস্বাধীন দায়িত্বপ্রাপ্ত, প্রধানমন্ত্রীর দফতর, কর্মীবর্গ, গণ অভিযোগ, পেনশন, পারমাণবিক শক্তি ও মহাকাশ গবেষণা দফতরের প্রতিমন্ত্রী ডঃ জিতেন্দ্র সিং আজ ভিডিও কনফারেন্সিংয়ের মাধ্যমে কোভিড-১৯ মোকাবিলায় কর্মী প্রশিক্ষণ দফতর ,প্রশাসনিক পুর্ণগঠন এবং গণ অভিযোগ দফতর  এবং পেনশন ও পেনশনার কল্যাণ দফতরের  কাজের পর্যালোচনা করেছেন। করোনাভাইরাসের আবহে এই মহামারীর বিরুদ্ধে লড়াইয়ে তিনটি বিভাগের প্রস্তুতি তিনি খতিয়ে দেখেন।পাশাপাশি এই সময়ের মধ্যে কাজের যাতে কোন ক্ষতি না হয়, সে বিষয়টিও দফতরের আধিকারিকদের খতিয়ে দেখতে বলেছেন কেন্দ্রীয় মন্ত্রী।
কোভিড-১৯ সম্পর্কিত অভিযোগে নজরদারি চালানো জন্য https://darpg.gov.in/ এই পোর্টালে একটি জাতীয় ড্যাশবোর্ড গত ১এপ্রিল উদ্বোধন করা হয়েছে বলে উল্লেখ করেন ডঃ জিতেন্দ্র সিং।
শ্রী সিং জানান, ১২ এপ্রিল পর্যন্ত সরকার কোভিড-১৯ সম্পর্কিত ৭ হাজার গণ অভিযোগের নিষ্পত্তি করেছে। অর্থাৎ দৈনিক গড়ে ১.৫৭টি অভিযোগ নিষ্পত্তি করা হয়েছে। এর মধ্যে বিদেশ মন্ত্রকের ১৬২৫,অর্থ মন্ত্রকের ১০৪৩ এবং শ্রম মন্ত্রকের ৭৫১ টি অভিযোগ ছিল।
বৈঠকে ডঃ জিতেন্দ্র সিং সন্তোষ প্রকাশ করে জানান যে, কোভিডের বিরুদ্ধে লড়াইয়ে এখন পর্যন্ত, ৭১ হাজারেরও বেশি ব্যক্তি প্রশিক্ষণের জন্য গত সপ্তাহে চালু হওয়া ডিওপিটি'স-লার্নিং প্ল্যাটফর্মে  নাম তালিকাভুক্ত করেছেন এবং প্রায় ২৭ হাজার প্রার্থী এই কোর্সটি সম্পূর্ণ করেছেন। চিকিৎসক, নার্স, প্যারামেডিক্স, স্বাস্থ্য কর্মী, প্রযুক্তিবিদ, নার্সিং সহায়িকা, কেন্দ্রীয় ও রাজ্য সরকারের আধিকারিক, প্রশাসনের কর্মকর্তা, বিভিন্ন পুলিশ সংগঠন, এনসিসি, নেহেরু যুব কেন্দ্র সংস্থা , ইন্ডিয়ান রেড ক্রস সোসাইটি , ভারত স্কাউটস অ্যান্ড গাইডস  এবং অন্যান্য স্বেচ্ছাসেবকদের জন্য এই প্রশিক্ষণের ব্যবস্থা করা হয়েছে। এখানে আইসিইউ কেয়ার এবং ভেন্টিলেশন ম্যানেজমেন্ট, ক্লিনিকাল ম্যানেজমেন্ট, পিপিইর মাধ্যমে সংক্রমণ প্রতিরোধ, সংক্রমণ নিয়ন্ত্রণ এবং প্রতিরোধ, কোয়ারেন্টাইন এবং আইসোলেশন ব্যবস্থাপনা, পরীক্ষাগারে নমুনা সংগ্রহ এবং পরীক্ষা, পরিচালনা ইত্যাদি বিষয়গুলির ওপর প্রশিক্ষণ চালু করা হয়েছে।
(CG/SS
স্বাস্থ্যওপরিবারকল্যাণমন্ত্রক
আর্ত রোগীদের আর্থিক সাহায্য
নয়াদিল্লি, ০৬ ডিসেম্বর, ২০১৯
কেন্দ্রীয় স্বাস্থ্য ও পরিবার কল্যাণ মন্ত্রক রাষ্ট্রীয় আরোগ্য নিধি প্রকল্পের আওতায় সরকারি হাসপাতালগুলিতে নির্দিষ্ট কয়েকটি মারণ রোগের চিকিৎসার জন্য দরিদ্র রোগীদের আর্থিক সহায়তা দিয়ে থাকে। এই প্রকল্পের আওতায় রাজ্য ও কেন্দ্রশাসিত অঞ্চলগুলির দারিদ্র্য সীমার নীচে থাকা পরিবারগুলির রোগীদের আর্থিক সাহায্য দেওয়া হয়। বিভিন্ন মারণ রোগ, যেমন – ক্যান্সার, জটিল ও বিরল রোগের চিকিৎসার ক্ষেত্রে এককালীন অনুদান হিসাবে ১৫ লক্ষ টাকা দেওয়া হয়। রোগীর চিকিৎসা যে সরকারি হাসপাতালে চলছে, সেই হাসপাতালের সুপারইন্টেন্ডেন্টের কাছে এই টাকা পৌঁছে যায়। এই প্রকল্পের তিনটি উপাদান রয়েছে - মারণ রোগের চিকিৎসায় আর্থিক সহায়তার জন্য রাষ্ট্রীয় আরোগ্য নিধি কর্মসূচি, ক্যান্সার আক্রান্ত রোগীদের চিকিৎসার জন্য আর্থিক সহায়তা দিতে স্বাস্থ্য মন্ত্রীর ক্যান্সার রোগী তহবিল এবং জটিল ও বিরল রোগের শিকার ব্যক্তিদের আর্থিক সহায়তার জন্য বিশেষ কর্মসূচি।
লোকসভায় আজ লিখিত জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, প্রকল্পের আওতায় রাজ্য বা কেন্দ্রশাসিত অঞ্চলগুলিকে তহবিল বরাদ্দ করা হয় না। রোগীদের চিকিৎসার জন্য আর্থিক সাহায্য সরাসরি হাসপাতালে পৌঁছে যায়।
CG/BD/SB
(Visitor Counter : 73